اربعین حسینی کےکروڑوں زائرین کیلئے سخت سیکورٹی

کربلا میں اربعین حسینی کے موقع پرکروڑوں زائرین پہنچ چکے ہیں جن میں عورتیں ، بچے اور سن رسیدہ افراد بھی شامل ہیں۔

خبر کا کوڈ: ۴۳۱۷۲۴

تاریخ: ۰۸ بهمن ۲۰۱۷ - ۲۳:۵۶

رسا نیوز ایجنسی کی رپورٹ کے مطابق، اربعین حسینی میں شرکت کرنے کیلئے دنیا بھر سے عوام کا ٹھاٹیں مارتا ہوا سمندر کربلا میں موجود ہے اور زائرین کی تعداد میں بدستوراضافہ ہو رہاہے۔

کربلا میں اس وقت ہر جگہ عزاداری ہو رہی ہے اور زائرین سینہ زنی اور نوحہ خوانی کر کے اشک غم بہا رہے ہیں۔

اربعین حسینی کے موقع پر سیکورٹی کے انتظامات اور امن و امان کو یقینی بنانے کے لئے پینتیس ہزار سیکورٹی اہلکار مکمل تعینات کئے گئے ہیں۔

قابل ذکر ہے کہ نواسۂ رسولۖ حضرت امام حسین (ع) اور آپ کے اصحاب باوفا کے چہلم کے موقع پر ہرسال پوری دنیا سے کروڑوں کی تعداد میں مکتب اہلبیت کے پیروکار حسینی زائرین کربلائے معلی پہنچتے ہیں۔ /۹۸۸/ ن۹۴۰